Bełin de Sasonia el xe on santo de ła cexa catołica. A se sa poco sora ła so vita. Secondo on'ipotexi el saria originario del mar Baltico dove siè sità łe dixe che el xe nato. El saria sta consacrà vescovo in Germania, inte el 1144 e el gavarie fato on pełegrinajo a Roma par incontrar papa Cełestin II al cuałe el ghe ga fato na bona inpresion tanto che ło ga fato vescovo de Padova. A Padova Bełin el ga catà na sità piena de barufe e co ła so asion el se ga fato pareci anemighi, soratutto ła fameja dei Capovaca. El saria sta copà visin a Frata Połesine dai sasìni de ła fameja dei Capovaca inte el 1145 durante on secondo pełegrinajo a Roma. Secondo n'antra ipotexi, Bełin el saria sta on padovan de ła fameja dei Bertaldi, nato inte el 1077 e copà inte el 1047 da sasini de ła fameja padovana dei Capinero el 26 de novenbre mentre el zera drio 'ndare a Badia Połesine par risolvare de łe barufe co l'abate de l'abazia de ła Vangadisa.